Drava

Die Drava (Duits: Drau, [ˈdʁaʊ]; Hongaars: Dráva, [ˈdraːvɒ]; Kroaties: Drava, [drǎːʋa]; Sloweens: Drava, [ˈdɾàːʋa]; Latyn: Dravus) is 'n groot oos-vloeiende rivier in suidelike Sentraal-Europa. Die rivier, met 'n lengte van 710 km, vorm die vierde grootste sytak van die Donau na die Tisza, Sava en Proet (volgens sy gemiddelde afloop van 670 m³/s is die Drava die vierde waterrykste takrivier ná die Sava, Tisza en Inn).

duimnael|links|Bron van die Drava by Toblach, Suid-Tirol, Italië
duimnael|links|Die Drava in Maribor, Kroasië
Die Drava ontspring net noord van die Neunerkofel in die Pustervallei by Toblach, Suid-Tirol, Italië, in die Alpe, net wes van die grens tot Oostenryk. Net wes en in dieselfde vallei ontspring die Rienz, 'n sytak van die Adige. Aansluitend vloei die Drava in 'n oostelike rigting deur Suid-Oostenryk net noord van die grense tot Italië en Slowenië deur die deelstate Tirol en Karintië. Die grootste stad aan die Oostenrykse gedeelte van die Drava, hier Drau genoem, is Villach, net suid van die Karintiese hoofstad Klagenfurt. Aansluitend bereik die Drava Slowenië en vloei deur die stad Maribor, voordat die rivier Kroasië bereik. Hier vorm die Drava vir 'n lang stuk die grens met Hongarye, voordat hy oos van Osijek in die Donau uitmond, oorkant die grens met Serwië.

 Geskiedenis 
In antieke tye is die Drava Dravus genoem, vergelyk Sanskrit: द्रवति, dravati, "vloei". Die naam is dalk van Keltiese of Illiriese oorsprong. Na die rivier is al deur antieke skrywers soos Plinius die ouere (Draus), Sextus Rufus (Dravus) en Strabo (Drabos) verwys. 

 Verwysings 

 Eksterne skakels 



Kategorie:Karintië
Kategorie:Riviere in Hongarye
Kategorie:Riviere in Italië
Kategorie:Riviere in Kroasië
Kategorie:Riviere in Oostenryk
Kategorie:Riviere in Slowenië
Kategorie:Tirol
Kategorie:Trentino-Suid-Tirol